CELEX: 62008CA0345
Language: sl
Date: 2009-12-10 00:00:00
Title: Zadeva C-345/08: Sodba Sodišča (tretji senat) z dne 10. decembra 2009 (predlog za sprejetje predhodne odločbe Verwaltungsgericht Schwerin – Nemčija) – Krzysztof Pesla proti Justizministerium Mecklenburg-Vorpommern (Prosto gibanje delavcev — Člen 39 ES — Zavrnitev dostopa do pravniškega pripravništva za regulirane pravniške poklice — Kandidat, ki je pridobil diplomo iz prava v drugi državi članici — Merila preizkusa enakovrednosti pridobljenih znanj)

30.1.2010   
            
            
               SL
            
            
               Uradni list Evropske unije
            
            
               C 24/10
            
         Sodba Sodišča (tretji senat) z dne 10. decembra 2009 (predlog za sprejetje predhodne odločbe Verwaltungsgericht Schwerin – Nemčija) – Krzysztof Pesla proti Justizministerium Mecklenburg-Vorpommern
   (Zadeva C-345/08) (1)
   
   (Prosto gibanje delavcev - Člen 39 ES - Zavrnitev dostopa do pravniškega pripravništva za regulirane pravniške poklice - Kandidat, ki je pridobil diplomo iz prava v drugi državi članici - Merila preizkusa enakovrednosti pridobljenih znanj)
   2010/C 24/16
   Jezik postopka: nemščina
   
      Predložitveno sodišče
   
   Verwaltungsgericht Schwerin
   
      Stranki v postopku v glavni stvari
   
   
      Tožeča stranka: Krzysztof Pesla
   
      Tožena stranka: Justizministerium Mecklenburg-Vorpommern
   
      Predmet
   
   Predlog za sprejetje predhodne odločbe – Verwaltungsgericht Schwerin – Razlaga člena 39 ES – Odločba o zavrnitvi dostopa do pravniškega pripravništva za regulirane pravniške poklice, naslovljena kandidatu, ki je pridobil diplomo iz prava v drugi državi članici – Merila preizkusa enakovrednosti izobrazbe
   
      Izrek
   
   
               1.
            
            
               Člen 39 ES je treba razlagati tako, da so znanja, ki se upoštevajo kot merilo pri presoji enakovrednosti izobrazbe na podlagi prošnje za neposredni sprejem za pripravnika za pravniške poklice, ne da bi se opravili izpiti, ki so določeni v ta namen, tista, ki jih potrjuje kvalifikacija, ki se zahteva v državi članici, v kateri kandidat prosi za sprejem v tako pripravništvo.
            
         
               2.
            
            
               Člen 39 ES je treba razlagati tako, da ko pristojni organi države članice preučujejo prošnjo državljana druge države članice za dostop do opravljanja praktičnega usposabljanja, kot je pripravništvo za pravniške poklice v Nemčiji, da bi pozneje lahko opravljal reguliran pravniški poklic, ta člen ne nalaga obveznosti državam članicam, da bi pri preizkusu enakovrednosti, ki se zahteva na podlagi prava Skupnosti, morale zahtevati raven znanja prava, ki je nižja od tiste, ki jo potrjuje kvalifikacija, zahtevana v tej državi članici. Vendar pa je treba poudariti, da, po eni strani, ta člen niti ne onemogoča omilitve zahtevane kvalifikacije in, po drugi strani, da je pomembno, da možnost delnega priznanja znanj, ki jih potrjujejo kvalifikacije, ki jih je zainteresirana oseba dokazala, v praksi ni le navidezna, kar mora preveriti predložitveno sodišče.
            
         
      (1)  UL C 260, 11.10.2008.